Kārlis Ampermanis
(Kārlis Ampermanis sešdesmitgadnieks. DVF Lesteras nodaļas valdes priekšsēdis Kārlis Ampcrmanis 8. februārī atskatījās uz 60 mūža gadiem. Viņš dzimis 1904. ... darbojas ilgus gadus DVF valdē, LNPL, kā arī Dziesmu svētku organizācijas komitejā. Viņš bija arī Lesteras dziesmu dienu rīcības komitejas priekšsēdis)
(Svētdien, 14. jūlija rītā daudzus sa sniedza skumjā vēsts, ka iepriekšējā vakarā stājusies pukstēt Kārļa Ampermaņa sirds)
Kārlis Ampermanis dzimis 1904. gada 8. februārī Valkas apriņķa Ēveles pagastā. Pēc vidusskolas beigšanas izgājis obligāto karaklausību un nākamos piecpadsmit gadus (no 1927) turpinājis dienēt armijā. Pēc tam strādājis Rīgas pilsētas pašvaldībā vecākā grāmatveža un nodaļas vadītāja amatā. 1944. gadā sācis darbu Karavīru palīdzības dienestā kā galvenais kasieris, bet drīz vien sekojusi evakuācija uz Vāciju. 1947. gadā K. Ampermanis pārcēlies uz dzīvi Anglijā, Lesterā, kur aktīvi darbojies dažādās latviešu organizācijās – jau tā paša gada rudenī viņš ticis ievēlēts par Latvijas Evaņģēliski luteriskās baznīcas Lesteras kopas vecāko, bet nodibinoties Vidusanglijas draudzei, viņš ievēlēts draudzes valdē, darbojies arī kā draudzes kasieris, sekretārs un priekšnieka vietnieks. K. Ampermanis ieņēmis nozīmīgus vadošus amatus arī citās organizācijās – bijis Latviešu nacionālās padomes Lielbritānijā loceklis, revīzijas komitejas priekšsēdis, rosīgs Daugavas Vanagu biedrs, Daugavas Vanagu Fonda valdes loceklis un Lesteras nodaļas valdes priekšsēdis, tādējādi ievērojami veicinot latviskās vides radīšanu un uzturēšanu Anglijā. Ievērojams darbs ieguldīts arī dziesmu svētku tradīciju kopšanā – K. Ampermanis bijis IV Anglijas latviešu dziesmu dienu atskaņu pasākuma (1954) rīcības komitejas priekšsēdis, V Anglijas latviešu dziesmu dienu (1958) un VII Anglijas latviešu dziesmu dienu (1967) rīcības komitejas priekšsēdis, aktīvi piedalījies citu dziesmu dienu organizēšanā. Apbalvots ar Daugavas Vanagu Zelta nozīmi. Izmantotie informācijas avoti Abakuks, A. (1968, 26. jūlijs). Pienākuma kalpa Kārļa Ampermaņa piemiņai. Londonas Avīze, 1142, 5., 8. Londonas Avīze, Nr.1142 (26.07.1968) (periodika.lv) A. Gs. (1964, 21. februāris). Kārlis Ampermanis sešdesmitgadnieks. Londonas Avīze, 917, 6. Londonas Avīze, Nr.917 (21.02.1964) (periodika.lv)